text:
17. mai 2000Nr. 83
Løgtingslóg um eftirskúlar
Samsvarandi samtykt Løgtingsins staðfestir og kunnger løgmaður hesa løgtingslóg:
Kapittul 1
Endamál og virkisøki
§ 1. Endamálið við lógini er at skipa viðurskiftíni, áseta karmarnar og tann almenna stuðulin til eftirskúlar í Føroyum, soleiðis at áhugað kunnu fara undir virksemið.
§ 2. Lógin er galdandi fyri eftirskúlar, sum undirvísa aldursbólkum samsvarandi 8.-10. flokki í fólkaskúlanum. Høvuðsreglan er, at næmingarnir búgva á skúlanum.
Stk. 2. Landsstýrismaðurin kann geva loyvi tíl, at skúlagongd eftir 10. flokk eisini kemur undir lógina.
§ 3. Uppgáva eftirskúlans er við atliti at tí einstaka næminginum og í samstarvi við foreldrini at fremja, at næmingarnir nema sær kunnleika, fimi, arbeiðshættir og málbúnar, sum stuðla tí einstaka næminginum í fjølbroyttu, persónligu menningini.
Stk. 2. Eftirskúlin eigur at skapa sovorðin líkíndi fyri uppliving, virkishugi og djúphugsan, at næmingarnir kunnu menna sína sannkenning, sítt hugflog og hug tíl at læra, og at teir kunnu venja síni evni til sjálvstøðuga metíng, støðutakan og virkan og búnast í treystí til sín sjálvs og til teir møguleikar, sum eru í felagsskapinum.
Stk. 3. Eftirskúlin skal í sátt og samvinnu við foreldrini hjálpa til at geva næmingunum eina kristna og siðalagsliga uppaling. Hann skal við støði í heimligari mentan menna kunnleika næminganna um føroyska mentan og hjálpa teimum at fata aðrar mentanir og samspæl manna við náttúruna. Hann skal búgva næmingarnar til innlivan, samavgerð, samábyrgd, rættíndí og skyldur í einum fólkaræðisligum samfelag. Undirvísing og gerandislív skúlans eiga at vera grundað á andsfrælsi, tollyndi, javnvirði og fólkaræði.
Stk. 4. Undirvísingin eigur at verða skipað soleiðis, at fakliga støðið er tað sama sum í fólkaskúlanum. Øðrvísi arbeiðshættir og arbeiðsvenjing eiga at verða partar av undirvísingini.
§ 4. Undirvísingarligt samstarv kann verða skipað millum eftirskúla og fólkaskúla.
Stk. 2. Landsstýrismaðurin kann geva einum eftirskúla loyvi at hava somu fráfaringarroyndir og vallærugreinir sum fólkaskúlin. Reglurnar fyri royndunum eru tær somu sum í fólkaskúlanum, og skúlin ger sjálvur av, á hvørjum floksstigi royndirnar fara fram.
Stk. 3. Landsstýrismaðurin kann í samráð við skúlamyndugleikarnar á staðnum loyva næmingum eftirskúlans at taka fráfaringarroyndirnar í fólkaskúlanum.
Kapittul 2
Góðkenning og eftirlit
§ 5. Landsstýrismaðurin skal góðkenna ein eftirskúla, áðrenn farast kann undir undirvísingina.
Stk. 2. Fyri at fáa góðkenning skal eftirskúlin vera:
1. ein fakligur og/ella námsfrøðiligur valmøguleiki í mun til almenna skúlan,
2. skipaður fyri at nøkta ein størrí undirvísingartørv enn vanligt, ella
3. skipaður fyrí næmingar við breki.
Stk. 3. Undirvísingarhøli og útbúnaður skulu góðkennast av landsstýrismanninum og so vítt gjørligt verða tillagað tørvinum hjá brekaðum.
§ 6. Treytin fyrí, at ein eftirskúli kann fara undir virksemi sítt, er, at í minsta lagi 16 næmingar eru innskrívaðir fyri 1. september árið undan byrjanarárinum, smb. tó § 19. Innskrivingin skal verða skjalprógvað við undirskrift foreldra.
Stk. 2. Eftir trímum árum skal næmingatalið vera í minsta lagi 48, smb. tó § 19.
Stk. 3. Lýkur skúlin ikki treytirnar, ásettar í stk. 1 og 2, kann landsstýrismaðurin loyva honum at halda firam við ella uttan stuðul.
§ 7. Landsstýrismaðurin kann taka stig til at seta eftirskúlar á stovn.
Stk. 2. Eftirskúlarnir verða skipaðir sum sjálvsognarstovnar, hvørs viðtøkur skulu góðkennast av landsstýrismanninum. Landsstýrismaðurin kann áseta nærri reglur um karmar og innihald í viðtøkunum.
Stk. 3. Landsstýrismaðurin kann taka aftur góðkenningina av einum eftírskúla, um so er, at skúlin ikki heldur galdandi reglur.
§ 8. Undirvísingarætlan skúlans skal góðkennast av landsstýrismanninum.
Stk. 2. Næmingareglurnar fyri skúla og skúlaheim skulu góðkennast av landsstýrismanninum.
Stk. 3. Landsstýrismaðurin hevur eflirlit við eftirskúlum og kann í hesum sambandi biðja um allar neyðugar upplýsingar um næmingar, lærarar, undirvísing, rakstur og fíggjarviðurskifti.
§ 9. Talið á skúladøgum í árinum er í minsta lagi tað sama sum í fólkaskúlanum.
Kapittul 3
Rættur næminganna
§ 10. Eftirskúlar hava skyldu at taka næmingar upp úr øllum landinum.
Stk. 2. Stýrið fyri skúlan kann áseta almennar reglur fyri innskrivingina. Høvuðsreglan er, at næmingar hava sama rætt at verða innskrivaðir í eftirskúlan sum í fólkaskúlan.
Stk. 3. Heimstaðarkommunurnar hjá næmingunum skulu í september mánað hava boð um teir næmingar í kommununi, sum eru innskrivaðir í verandi skúlaári.
§ 11. Næmingarnir hava rætt til sernámsfrøðiliga hjálp og ráðgeving á sama støði sum næmingarnir í fólkaskúlanum.
Stk. 2. Eftirskúlar hava rætt til somu tænastuveitingar frá Sernámsdeplinum, sum fólkaskúlarnir hava.
Stk. 3. Landsstýrismaðurin kann, um bólkar av næmingum við breki ganga í skúlanum, veita stuðul, smb. § 20. Stuðulin verður tá veittur lutfalsliga eftir talinum av næmingum við breki.
Stk. 4. Avgerðin, um ein næmingur skal hava veitíng vegna serligan tørv, verður tikin av Sernámsdeplinum í samráð við skúlan.
Kapittu4
Leiðsluviðurskifti
§ 12. Eitt skúlastýri skal verða valt til hvønn eftirskúla. Limir tess eru:
1. 2 foreldraumboð, vald av og ímillum teirra, ið hava foreldramyndugleikan yvir teimum næmingum, sum eru innskrivaðir í skúlan.
2. 2 umboð fyri áhugabólkin, sum rekur skúlan.
3. 1 umboð fyri starvsfólkið, valt av og ímillum teirra, ið starvast í skúlanum.
4. 1 umboð fyri næmingarnar, valt av og ímillum teirra, ið eru næmingar í skúlanum.
Hesi hava øll atkvøðurætt. Formaðurin í skúlastýrinum skal verða valdur ímillum foreldraumboðini ella umboðini fyri áhugabólkin.
Stk. 2. Er eingin áhugabólkur knýttur at skúlanum, hava foreldrini rætt til umboðið hjá áhugabólkinum.
Stk. 3. Leiðari skúlans er skrivari stýrisins og tekur lut uttan atkvøðurætt á stýrisfundum.
Stk. 4. Næmingaumboðið skal ikki vera á fundi, tá ið mál, ið viðvíkja einstøkum næmingum ella lærarum, verða umrødd.
Stk. 5. Valskeiðið hjá stýrislimunum er 2 ár. Landsstýrismaðurin ger reglur um valið.
§ 13. Stýrið er ovasta leiðsla í skúlanum og virkar samsvarandi viðtøkum skúlans. Eftir tilmæli skúlaleiðarans staðfestir stýrið virksemið í einum skúlaárí, eins og tað skal góðkenna skúlans rakstrarætlan og roknskap.
Stk 2. Tá ið eitt stýri er valt, skal tað boða landsstýrismanninum frá, hvørjir limirnir í stýrinum eru. Broytingar í samansetingini av stýrinum skulu somuleiðis fráboðast landsstýrismanninum.
Kapittul 5
Starvsfólkaviðurskifti
§ 14. Skúlastýrið setir skúlaleiðara, lærarar og onnur starvsfólk. Skúlaleiðarin kann seta starvsfólk, sum eru í tíðaravmarkaðum størvum.
Stk. 2. Høvuðsreglan er, at fólk við læraraútbúgving skulu setast í størv, sum krevja undirvísingarligan førleika.
Stk. 3. Skúlastýrið kann, um serligar grundir tala fyri tí, seta fólk uttan læraraútbúgving.
§ 15. Skúlin hevur ein leiðara, sum hevur ta námsfrøðiligu og fyrisitingarligu leiðsluna. Leiðarin hevur mótvegis stýrinum ábyrgdina av,
1. at galdandi lógir og reglur verða hildnar,
2. at undirvísingin verður framd eftir galdandi reglum,
3. at undirvísingarligu viðurskiftini eru í lagi,
4. at tann av stýrinum góðkenda rakstrarætlan verður hildin og
5. at skúlans virksemi er í samsvari við avgerðir og ásetingar stýrisins.
§ 16. Starvsfólk skúlans hava rætt til somu løn sum fólk í samsvarandi størvum í fólkaskúlanum.
Kapittul 6
Fígging av rakstri og íløgum
§ 17. Virksemið hjá eftirskúlunum verður lutvíst fíggjað við stuðli, sum landsstýrismaðurin og kommunurnar útvega. írestandi fígging skal útvegast við næmingagjaldi og/ella privatum stuðli.
Stk. 2. Landskassans partur er:
1. Til allar rakstrarútreiðslur, heruppií útreiðslur til løn til skúlaleiðara, lærarar og onnur starvsfólk, ljós og hita, leigu, viðlíkahald, undirvísingartilfar, trygging o.s.fr, verða latín í mesta lagi 70% av kostnaðinum.
2. Til keyp av húsum, bygging ella um- og uppíbygging av húsum til eftirskúla verða eftir landsstýrismansins góðkenning sum rentu- og avdráttarfrítt lán latin í mesta lagi 50% av virðinum eftir virðismeting.
3. Til keyp av innbúgvi og undirvísingaramboðum eftir landsstýrismansins góðkenning verða latin í mesta lagi 50% av kostnaðinum í stuðli, smb. Tó § 20, stk. 1.
Stk 3. Fyri at fáa stuðul sambært stk. 2, nr. 1, skal landsstýrismaðurin frammanundan góðkenna, hvørji størv verða skipað í skúlanum.
Stk. 4. Skúlin skal lata inn fíggjarætlan fyri komandi fíggjarár innan 1. juni.
Stk. 5. Heimstaðarkommunan skal gjalda fyri teir næmingar, sum eru í undirvísingarskyldugum aldri.
Stk. 6. Kommununnar stuðul til næmingar í eftirskúlanum verður útroknaður eftir kommununnar rakstrarútreiðslum fyri hvønn næming í fólkaskúlanum í kommununi. Stuðulin til hvønn næming í eftirskúlanum er 70% av rakstrarútreiðslunum fyri hvønn næming í fólkaskúlanum. Avdráttur, renta og leiga eru ikki roknað upp í rakstrarútreiðslurnar.
Stk 7. Kommununnar stuðul eftir stk. 6 verður í fyrsta umfari at leggja út av landsstýrinum, og síðan býtir Føroya Gjaldsstova útreiðslurnar við árslok millum kommunurnar eftir heimstaðnum, næmingarnir smb. landsfólkayvirlitinum høvdu, áðrenn teir søktu inn á eftirskúlan.
Stk 8. Eru eingi rakstrartøl fyri kommunalu útreiðslurnar, smb. stk. 5 og 6, útroknar Føroya Gjaldstova eitt miðaltal við grundarlagi í fimm teimum størstu kommununum.
Stk 9. Næmingagjaldið verður ásett av stýrinum. Landsstýrið kann lata stuðul til hvønn næming eftir reglum, sum landsstýrismaðurin ásetur í samráði við skúlastýrið.
§ 18. Landsstýrismaðurin kann halda aftur ella taka aftur stuðul og møguliga krevja stuðul afturgoldnan, um treytir fyri veiting av stuðli ikki verða hildnar.
Stk. 2. Um lønin í eftirskúlanum er hægrí enn sáttmálasetta lønin, verður stuðulin roknaður við grundarlagi í sáttmálasettu lønini. Er lønin lægrí enn sáttmálasetta lønin, verður stuðulin roknaður við grundarlagi í útgoldnu lønini.
Stk. 3. Møguligt yvirskot hjá sjálvsognarstovninum kann ikki flytast til annað virksemi, men skal nýtast til rakstur ella íløgur.
Kapittul 7
Fígging av eftirskúlum fyri næmingar við breki
§ 19. Áðrenn ein eftirskúli fyri næmingar við breki kann fara undir virksemi sítt, skal skjalprógvast við undirskrift foreldra ella næminga fyri 1. september árið undan byrjanarárinum, at í minsta lagi 12 næmingar eru innskrivaðir.
Stk. 2. Eftir trimum árum skal næmingatalið vera í minsta lagi 28.
Stk 3. Lýkur skúlin ikki treytirnar, ásettar í stk. 1 og 2, kann landsstýrismaðurin loyva honum at halda fram við ella uttan stuðul.
§ 20. Eftirskúlar fyrí næmingar við breki fáa stuðul eftir vanligu reglunum tó soleiðis, at stuðulin til undirvísingaramboð og innbúgv, smb. § 17, stk. 2 nr. 3, er í mesta lagi 75% av kostnaðinum.
Stk. 2. Kommunurnar kunnu gjalda stuðul, smb. § 17, stk. 5-9, fyri næmingar við breki, ið ikki longur eru í undirvísingarskyldugum aldri, men yngri enn 21 ár.
Stk 3. Næmingar skúlans hava rætt til ókeypis hjálpartól eftir galdandi reglum.
Kapittul 8
Roknskapur og grannskoðan
§ 21. Roknskapurin hjá eftirskúlum sambært hesi lóg skal gerast og setast upp samsvarandi kunngerð um roknskaparverk landsins o.a.
Stk. 2. Roknskapurin skal grannskoðast av løggildum grannskoðara. Grannskoðaður roknskapur og grannskoðarafrágreiðing skulu sendast landsstýrismanninum.
Stk. 3. Grannskoðaradeild landskassans kann í sambandi við landsgrannskoðanina biðja um upplýsingar beinleiðis frá stýrinum.
Stk. 4. Um tað í grannskoðarafrágreiðingini, smb. stk. 2, verður víst á lógarbrot ella onnur óreglulig viðurskifti í sambandi við umsitingina av skúlanum, skal landsstýrismaðurin alt fyrí eitt, um grannskoðanin gevur orsøk til tess, seta í verk tiltøk, sum aftur tryggja lóglig viðurskifti og fullgóða umsitíng. Sama er eisini galdandi, um landsstýrismaðurin á annan hátt verður gjørdur kunnugur við nevndu viðurskifti.
Kapittul 9
Ymsar ásetingar
§ 22. Avgerð, sum skúlastýri og leiðari skúlans hava tikið, kann verða kærd til landsstýrismannin í seinasta lagi 4 vikur eftir, at avgerðin er fráboðað.
Stk. 2. Reglurnar um innlit eftir fyrisitíngarlógini og lógini um alment innlit galda fyri eftirskúlar.
Kapittul 10
Gildissetan
§ 23. Hendan løgtingslóg kemur í gildi 1. august 2000.
Tórshavn, 17. mai 2000
Anfinn Kallsberg (sign.)
løgmaður


c: text/html

text:
Her er Rigmor Dam, landsstýriskvinna í mentamálum, saman við Jórun Simonsen, fyrrverandi lærara í Venjingarskúlanum og á Føroya Læraraskúla, har hon ikki bara hevði fimleik, men eisini leik. Tær møttust í Høllini í Norðurlandahúsnum mikudagin, har Nám og Mentamálaráðið skipaðu fyri ráðstevnuni Mennandi samstarv í framtíðar skúlanum fyri lærarum og leiðarum í fólkaskúlanum.
Árni Øregaard hevði gjørt ein fínan lítlan film, har fólk úr øllum landinum, í ymsum aldri og av báðum kynum søgdu frá bestu minnum um skúla, læring og lærarar. Rigmor hevði ein playlista, sum hon tendraði, tá ráðstevnan byrjaði í Høllini. Listan hevði hon goymt sum Jórun. Heitið sipaði til besta læraran, sum við soninum, Erlendi, var komin niðan í Norðurlandahúsið. Jórun býr heima, úti í Grønlandi, tey rópa.
Skúlin og framtíðar førleikar var yvirskriftin, sum Ólavur Ellefsen hevði fingið. Hann er íverkseti og hevur í fyritøkuni Tökni burturav arbeitt við virknari og spælgrundaðari læring. Ólavur er formaður í Javnstøðunevndini og stýrisformaður á Fróðskaparsetri Føroya.
Um fyrilesturin segði Ólavur Ellefsen, at í hesum árum broytir tøkniliga menningin, hvussu vitan verður savnað, sílað og útbreidd, eisini í skúlanum sum propagandaapparati, og hvussu vit virka sum fólkaræði.
Ólavur sigur, at teldurnar taka yvir alt meiri av einstáttaðum arbeiði, og framtíðin spyr eftir nýhugsandi og skapandi fólki. Kanningar benda á, at størsti tørvur verður á røktarstarvsfólki, og færri og færri fara at fiska og fáast við landbúnað. Hvussu kann skúlin fóta sær á hesum nýggja pallinum og menna kritiskar, dugnaligar og glaðar samfelagsborgarar í eini netverksøld?
Mentamálaráðið hevði boðsent Anne Skare Nielsen, framtíðargranskara og Future Navigator, sum ferðast við undirhaldandi fyrilestrinum Fra pedeller til rebeller. Hon sigur, at tað er 100 prosent gott, um tú dugir at lesa, skriva og rokna í framtíðini - men tað er einki ”must have”. Anne Skare Nielsen nevndi fimm sløg av drívmegi, sum tú kanst vera 99,9 prosent vísur í fara at broyta heimin - og tíggju førleikar, sum framtíðar børn tí ikki kunnu liva fyri uttan. Kann framtíðar fólkaskúlin læra tey tað?
Undir yvirskriftini Tað góða arbeiðsplássið helt sálarfrøðingurin Kristian Eli Andersen ein væl fokuseraðan fyrilestur um at betra um arbeiðsgleðina, at sleppa undan strongd og at avrika betur.
Gitte Klein, lærari, Master of Positive Psychology og stud. cand psyk. og Ann-Britt Fríðheim Mortensen, sosialráðgevi, mediator og Master of Positive Psychology høvdu eina felags framløgu við støði í komandi bókini PERMA, sum Nám fer at geva út.
Yvirskriftin hjá Gitte og Ann-Britt var Mennandi sálarfrøði - sálarheilsa og trivnaður í verki. Tær siga, at nógv verður tosað um sálarheilsu og trivnað, men hvussu arbeiða vit við hesum í verki? Í fyrilestrinum lýstu tær trivnaðarástøðið PERMA og koma við dømum um, hvussu til ber saman at menna sálarligan treystleika.
At enda var samanfatandi og perspektiverandi aktualitetsskemt og tónleikur úr lívsins skúla við sjónleikarunum Mariann Hansen og Gunnvá Zachariasen, og ad hoc tónleikabólkinum við Magnusi Johannesen á klaver, Hans Tórgarð á bass og Hans Paula W. Tórgarð á gittar.
Tveir frálíkir dagar, har allir fólkaskúlalærarar fingu høvið at møtast í ein dag, uttan at verða trektir í løn og við øllum útreiðslum goldnum. Sjálvt maturin var so mobilur, at tú kundi ganga við honum í hondini, og seta teg har tú vildi í rúmliga Norðurlandahúsinum.
Tað at møta starvsfeløgum í konsentreraðum fakligum høpi er framúr. At fyrilestrarnir eru góðir og viðkomandi, ger baksýnið ikki verri. Allarstørst er sannkenningin av, at vit eiga fyrilestrarhaldarar, sum á móðurmálinum og úr heimligum jørðildi kunnu leggja fram faklig virði fyri so stórari mannfjøld sum øllum teim føroyskum fólkaskúlalærarum. Tað er fleirfalt frálíkt.

robotstxt: allowed

filter: keep


text:
So er summar í Tórsbyrgi, eins og í øllum Suðurstreymi. Reyðbláu tulipanurnar standa stinnar og vagga við Nólsoynni og antennunum hjá Radioamatørunum í baksýni á bønum hjá Jens Peturi og Lýtt í nummar 5.
Shahin Gaini í nummar 34 er farin at tøma gamla sandkassan, sum skal gerast til terassu við grill. Gamli sandurin verður í trillibør koyrdur á gøtuna aftanfyri húsini.
Á bønum eru Anna og Selma í nummar 20 farnar at samla eina runda kúlu, ið sær út sum eitt rúmdarfar. Men nei, hetta er ovara helvtin av eini kompostkúlu.
Við hvíta veggin er Álvur í nummar 24 farin at raka hoyggið saman á bønum, meðan dreingirnir hjá Eyðuni í grannahúsinum spæla bólt við hundinum Alu.
Blómurnar spretta í hvørjari sprekku, her eru tað hjálpirøtur undur køksterassuni í nummar 18. Av bakkanum sæst oman á kampingplássið, har tveir íslendskir kampingvognar standa í sólskininum, hóst økið enn er arbeiðspláss.


text:
Regla kostar skipasmiðjuumsetning upp á 750 mió. kr.
Danskar skipasmiðjur og veitarar hava mist ein umsetning upp á 750 mió. kr. orsakað av serreglunum hjá statinum um, at skipasmiðjur verða útihýstar at bjóða upp á nýbygningar, hava tær ikki bygt eitt líknandi skip seinastu tíggju árini. Tað metir Danske Maritime.
Mistu ordrarnir verða mettir at kosta samfelagnum 300 mió. kr. i mistum skattainntøkum og arbeiði, svarandi til 700-1000 ársverk.
“Hetta málið stinkar langt burtur av pappírsveldi, løgfrøðiligari hárroyting og at renna undan ábyrgd heldur enn einum veruligum ynski um at fáa besta skipið fyri besta prísin. Tað áttu at verið førleikarnir, ið vóru avgerandi, og ikki um ein hevur bygt eitt skip av sama slag,” sigur Jenny N. Braat, stjóri í Danske Maritime.
Í málinum um byggingina av trimum nýggjum bjargingarbátum til jútsku vesturstrondina við einum samlaðum virði upp á 140 mió. kr., ætlaði Mathis skipasmiðjan í Aalborg at bjóða upp á arbeiðið. Men hóast skipasmiðjan bygdi teir núverandi bjargingarbátarnar, fær hon ikki loyvi at vera við. Teir eru frá 2002 og tískil eru royndirnarhjá skipasmiðjuni fimm ár ov gamlar í mun til tíggjuára regluna.
”Aftur er tað kravið um at hava bygt skip av sama slagi seinastu tíggju árini, sum fær fleiri danskar skipasmiðjur til ikki at bjóða. Við útreiðslum upp á útivið 100.000 krónur bert fyri at geva eitt tilboð, er tað tíverri skiljandi, at ein lutfalsliga lítil skipasmiðja als ikki fer í holt við útboðið, tá tær renna seg í forðingar av hesum slagnum, og tí síggja seg dømdan úti frammanundan,” sigur Jenny N. Brat.
Staturin setti nýggju útbjóðingarskipanina í verk fyri fáum árum síðani, og ávirkanin slær av álvara ígjøgnum nú. Í 2017 fóru allir nýbygningarnir hjá statinum - við undantaki av einum - til útlandið.
Kilde: Danske Maritime


text:
Danjal av Rana 13.02.2018 (10:03)
Hetta uppskotið er bara hálvt
Ruth Vang, tingkvinna fyri Framsókn, er ivasom til uppskotið hjá Sonju Jógvansdóttir, um at loyva fólki at draga fakfelagslimagjaldið frá í skatti.
Hon sigur, at hon ivast í, um hon fer at atkvøða fyri uppskotinum, tí eftir hennara meting er uppskotið bara hálvt í løtuni.
- Uppskotið fer at kosta eini 40 milliónir krónur, men tað verður ikki víst á, hvussu hetta skal fíggjast. Kommunurnar eiga 20 av teimum 40 milliónunum, men eg trúgvi ikki, at tær vilja taka hendan eyka kostnaðin á seg. So má landið finna 40 milliónir krónur, sigur hon.
Sjálv heldur hon, at tað er uppskotsstillarin, sum skal finna fíggingina til uppskotið.
- Vit hava eina greiða avtalu í samgonguskjalinum, um at allar útreiðslur skulu fíggjast. Tað er hendan ikki á nakran hátt, og eg haldi, at uppskotsstillarin sjálv má vísa, hvar hesar 40 milliónirnar skulu koma frá, sigur hon.
Ruth Vang er eisini forkvinna í fíggjarnevndini. Málið var til viðgerðar har undan jólum, tá hetta uppskotið upprunaliga fall, men enn hevur eingin viðgerð verið í hesum umfarið.
- Nú kenna vit sjálvandi til nógv av hoyringssvarunum frammanundan, men vit skulu hava onkrar fundir. Eg veit tó ikki, um vit fara at kalla so nógv fólk inn, sigur hon.
Enn veit hon ikki, nær uppskotið verður lagt fyri tingið aftur til aðru viðgerð.
- Málið hevur staðið á skrá til nakrar fundir í fíggjarnevndini, men vit hava ikki viðgjørt tað enn á nøkrum fundum. Høvuðsavbjóðingin er heilt víst at finna fíggingina, so uppskotið er als ikki klárt at leggja aftur í tingið enn, sigur hon.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
25 ár síðani ’It Must Have Been Love’
Í hesum døgum kann stóra kærleikshittið hjá Roxette halda 25 ára jubileum.
Sangurin ’It Must Have Been Love’ var innspældur til kærleiksfilm um ein forrætningsmann og eina reyðhærda skøkju. Filmurin ’Pretty Woman’ gjørdist ein av heilt stóru kærleiksfilmunum, sum eru komnir úr Hollywood.
Framleiðararnir av filminum vildu hava Roxette at skriva eina sang til filmin, eftir at Roxette árið fyri hevði fingið gjøgnumbrot við sanginum The Look. Roxette var um tað mundið á konsertferð í Europa og skuldi eisini út við nýggjum staklagi. Tí vóru ikki stundir at skriva nýggjan sang og innspæla hann til Hollywood-filmin.
Sum plástur á sárið beyð Roxette filmsfelagnum Disney/Touchstone eina gamla jólasingle, sum hevði hittað stórt í Svøríki í 1987. Roxette hampaði sangin, so hann ikki ljóðaði jólaligur, og sendi hann til filmsfelagið.
Restin er søga. ’Pretty Woman’ gjørdist eitt ordans hitt um allan heim, og sangurin ’It Must Have Been Love’ kom beinleiðis inn sum nummar 1 á singlelistanum hjá Billboard. Hetta gjørdist triðja topphittið hjá Roxette eftir einum ári.
Nú 25 ár eftir útgávuna, eru bæði filmur og sangur klassikarar í films- og tónleikasøguni.
Sangurin It Must Have Been Love verður í august framførdur á Vágsbøi í Klaksvík, tá ið Roxette verður høvuðsnavn á Summar Festivalinum.


text:
Talið av skrásettum gistingum í føroysku ferðavinnuni er alsamt vaksandi. Tríggjar fyrstu ársfjórðingarnar í ár var talið av gistingum 146.675. Tað eru 5% ella 7 túsund fleiri enn sama tíðarskeið í fjør og 8 túsund fleiri enn sama tíðarskeið fyrra árið, tá annars sólarmyrkingin var.
32% av gistingunum vóru hjá ferðafólki úr Danmark, 22% úr Føroyum, 17% úr øðrum Norðurlondum, heili 25% europeiskum londum og tey síðstu 4% uttan fyri Europa.
Størsti vøksturin í tali í gistingum hjá ferðafólki úr einstøkum londum var úr Sveis við 1.800, Svøríki við 1.574, Bretlandi við 1.563 og Týsklandi við 1.178. Men eftir landabólkum var nógv størsti vøksturin í ferðafólki úr londum í Europa uttan fyri Norðurlond.
Hinvegin var merkisverd stór minking í gistingum hjá fólki, búsitandi í Føroyum, við heili 5.330.
Býtt á øki var allur vøksturin í Suðurstreymi, har gistingarnar vóru 10.000 ella 11% fleiri, meðan tær vóru 3.000 ella 6% færri uttan fyri Suðurstreym.
Tað er vert at hava í huga, at hendan uppgerðin av gistingarhagtølum fevnir bert um skrásettar upplýsingar um gistingar, og fevnir ikki um tann gistingarháttin, ið verður nevndur ‘airbnb’, tí Hagstovan hevur ikki atgongd til upplýsingar um gistingar av hesum slag.
Aftast í greinini verður lýst, hvat ein gisting og ein innskriving fevna um.
Framvegis nógv flestu gistingar hjá fólki úr Danmark
Fyrra hálvár vóru nógv tær flestu gistingarnar, 32%, hjá fólki, sum búgva í Danmark og síðani hjá føroyingum sjálvum við 22%. Europeisk lond uttan fyri Norðurlond standa fyri 25% av gistingunum, meðan Norðurlond, frároknað Danmark og Føroyar, standa fyri 17% av gistingunum. So er eitt langt lop niður til teirra, ið koma úr londum uttan fyri Europa, t.e. Asia, Amerika, Kyrrahavslond og Afrika við tilsamans 4%.
Í talvuni niðanfyri eru gistingar býttar eftir einstøkum londum, har ferðafólkini búgva. Umframt úr Danmark og Føroyum, ið sum nevnt eru langt ovast, koma tey úr nógvum ymiskum londum um okkara leiðir, so sum Noregi, Týsklandi, Bretlandi, Svøríki, Íslandi, Norðuramerika og øðrum londum víða um í Europa og heiminum annars.
Merkisverdur er tann stóri vøksturin hjá nøkrum londum í bólkinum Europa annars, sum fara upp úr 6.400 til 11.000 gistingar. Her er tað serliga Sveis við 1.800 fleiri gistingum, umframt Russland, Lettland, Luksemborg, Turkaland og Serbia, sum tilsamans økja nógv um talið av gistingum. Nevnast kann, at m.a.høvdu vit ítróttarvitjanir úr Sveis og Lettlandi fyrr í ár.
Tveir triðingar av ferðavinnugistingunum vóru í Suðurstreymi
Tað vóru eisini umskaringar í gistingartølunum millum Suðurstreym og Føroyar annars: 9.952 fleiri í Suðurstreymi og 3.063 færri uttan fyri Suðurstreym. Tá talan er um talið av gestum, t.v.s. innskrivingum, er tó eisini ein lítil vøkstur uttan fyri Suðurstreym.
Av samlaða talinum av gistingum vóru stívliga tveir triðingar, 67%, í Suðurstreymi.
85% av gistingum í Suðurstreymi í gistingarhúsi – 73% í Føroyum annars
Verður hugt eftir gistingarhátti er ikki so stórur munur á Suðurstreymi og Føroyum annars. 85% av øllum gistingum í Suðurstreymi vóru í gistingarhúsi, samanborið við 73% í Føroyum annars. Nógv størsta broytingin er stóri vøksturin í kamping í Suðurstreymi við 34% og stóra minkingin í kamping í Føroyum annars við 30%.
Ymisk gongd fyri tal av gistingum og tal av gestum
Eftir gistingarhátti var gongdin sera ymisk fyri Suðurstreym og Føroyar annars. Í Suðurstreymi var stórur vøkstur í øllum gistingarháttum uttan tí minsta, ból og biti, sum minkaði nakað. Tað er ikki óhugsandi, at her verða tølini ávirkað av airbnb
Uttan fyri Suðurstreym eru tað bert gistingingarhúsini, ið halda tørn, meðan tað er stór minking í hinum gistingarhættunum, mest í kamping.
Tá tað snýr seg um tal av innskrivaðum gestum var eisini størsti vøksturin í Suðurstreymi, við 13% men her vaks eisini nakað uttan fyri Suðurstreym, við 4%.
Í miðal gista ferðafólk hálvatriðju nátt - longst í Suðurstreymi, stytst í Føroyum annars
Út frá upplýsingum um tal av gistingarnætrum og um tal av innskrivingum ber til at rokna eitt miðaltal fyri, hvussu nógvar nætur hvør persónur gistir. Hetta sæst í talvuni niðanfyri. Fyri allar Føroyar gisti hvør persónur í miðal 2,4 nætur, eitt vet styttri enn sama tíðarskeið í 2016. Longst gista fólk, sum leiga íbúð ella hús, har miðaltalið er 6 nætur í Suðurstreymi og 2,6 nætur uttan fyri Suðurstreym.
Hvat er ein gisting og ein innskriving
Viðvíkjandi uppgerðarháttinum, so verður ein gisting tald sum hvør einstøk nátt, ið ein persónur gistir á gistingarstaði, ið skrásetir og letur Hagstovuni upplýsingar um gistingar. Í hagtølunum eru eisini innskrivingar, t.e. tal av fólki, sum skriva seg inn í gistingarhús, íbúð og hús, kamping ella ból og bita. Sum nevnt ber ikki til hjá Hagstovuna at fáa upplýsingar um gistingar umvegis ‘Airbnb’, heldur ikki ábendingar um, hvussu nógv hesin gistingarháttur vindur uppá seg og skeiklar myndina av gistingarvinnuni í Føroyum.
Dagførd og útgreinað gistingarhagtøl eru at finna í hagtalsgrunninum her.


text:
Nummarspjøldur skulu vera rætthyrnt (rektanguler) ella puntskapað, og á teimum skulu vera tveir bókstavir framman fyri tal, ið hevur 3 taltekn. Vinstrumegin á nummarspjaldrinum er blátt øki við føroyskum flaggi og kenningarbókstavunum "FO".
Akfaraskráin kann loyva, at akfør verða útgjørd við nummarspjøldrum við eini samanseting av bókstavum og/ella tølum eftir ynski hjá eigaranum (ynskinummarspjøldur).
Skrásetingarskyldugt akfar skal hava 2 nummarspjøldur, ið verða sett framman og aftan á akfarinum. Puntskapað nummarspjøldur verða sett aftan á akfarinum. Motorsúkklur og viðfest akfør skulu tó bert hava eitt nummarspjaldur, ið verður sett aftan.
Nummarspjaldrið skal vera á ásýniligum stað, loddrætt ella næstan loddrætt og vinkulrætt á longdarásin hjá akfarinum.


text:
REDISTRIBUTION of all photos ONLY with mentioning the original source: ©Una Nielsdóttir Galán, Fjøllini Dansa 2013 - modellir: Anna Malan Jógvansdóttir, Mike & Rakul Sumberg Dahl
kom tak meg heim nú
leið meg inn í eitt tølandi dreymasavn
har eg kann við myrkursins hond knýta bond
hóast óttin gjøgjum æðrar í mínum kroppi byggir brúgv
og sál mín skræðist í sjey av knúsandi kensluvindum
so ynski eg at skuggar okkum saman tvinna
meðan sálirnar í kvirruni skríggja
ja, myrkur hjálp mær at gloyma alt tað, eg havi gjørt
tí myrkur, eg eri tín


text:
Chelsea var frá dystarbyrjan betra liðið móti Manchester United í kvøld, tá liðini kempaðu um síðsta hálvfinaluplássið í FA Cup. Hazard og Cahill kundu báðir havt skorað fyrstu løtuna, men De Gea í United málinum var árvakin og helt United inni í dystinum. Men við 10 móti 11 síðstu minuttirnar av fyrra- og allan seinna hálvleik fór tað altíð at gerast sera trupult hjá United.
Herrera fekk heldur órutinerað tvey gul kort í fyrra hálvleiki, og harvið eisini reytt. Hetta gjørdi tað sera trupult hjá United, sum møtti einum krútsterkum Chelsea liði.
Tað gingu heldur ikki meira enn seks minuttir av øðrum hálvleiki, tá Chelsea loksins fekk mál, og heldur óvæntað var tað ikki Costa ella Hazard, ella nakar av teimum sum vanliga gera mál, men heldur var tað arbeiðshesturin á miðjuni, Kante sum við einum góðum skoti legði Chelsea á odda.
Chelsea royndi áhaldandi at økja um munin, og vóru tætt við nakrar ferðir, men fleiri mál komu tó ikki, og sostatt vann Chelsea 1-0 og er í hálvfinaluni í FA Cup.
Hini liðini, sum eisini hava spælt seg í hálvfinaluna eru Arsenal, Tottenham og Manchester City.


text:
Nýggj viðgerð móti ovurviðkvæmi
Á Aarhus Universitet kanna tey eina nýggja viðgerð móti ovurviðkvæmi. Gongur royndartíðin sum ætlað, so kanst tú longu í 2014 sproyta við hesi viðgerð og sleppa undan ovurviðkvæmi.
Viðgerðirnar, ið fáast móti ovurviðkvæmi í dag eru oftast langtíðarkrevjandi og truplar. Tí verður arbeitt við at finna nýggja og skjótari viðgerð.
Á sumri elska flestu okkara at vera úti og njóta góða veðrið, men fyri fleiri er hetta ein marrutíð. Tað er nevniliga mest pollen í luftini um summarið.
Hóast vit í Føroyum ikki hava eins heitt summar og aðrastaðni, so kenna fleiri okkara væl til ovurviðkvæmi og tær keðiligu avmarkingar, ovurviðkvæmi kann hava við sær.
Men nú er tíbetur vón fyri framman til øll tey, ið eru ovurviðkvom fyri pollen. Á Aarhus Universitet, Institut for Klinisk Medicin er Hans Jürgen Hoffmann, professari, í holt við at kanna eina nýggja viðgerð móti ovurviðkvæmi fyri pollen.
»Tú skalt hava tríggjar innsproytingar yvir tríggjar mánaðir, og so hevur tú tað munandi betur tey næstu trý árini,« sigur, Hans Jürgen Hoffmann, professari.
Hetta er eitt avmarkað tíðarskeið í mun til viðgerðirnar, ið finnast í dag, har tú skalt hava innsproytingar eina ferð um vikuna í 16 vikur og síðani sættu – áttandu hvørja viku – í trý til fimm ár.
Sproyta beinleiðis í eitilin
Viðgerðin fer fram á tann hátt at sproyta verður í eitilin í lærkreppingini. Sproytan inniheldur andevni, ið er evni, ið elvir til ovurviðkvæmi.
»Tað er í eitlunum, at okkara kyknur gera andenvi. Tí fært tú eina ógvusliga reaktión av andevninum, tá tú sproytar andevni beinleiðis í eitlarnar. Hendan viðgerð gevur munandi betri úrslit enn aðarar viðgerðir, har andevni verður sproytað inn aðrastaðni á kroppinum, tí tá má skipanin sjálv føra andevni til eitlarnar,« sigur Hans Jürgen Hoffmann, professari.
Andevni eru sambært Hans Jürgen Hoffmann professara orsøkin til, at vit verða órinin fyri evnum, ið elva til ovurviðkvæmi. Hetta er orsøkin til at nýggja viðgerðin kann verða árinsmikil í trý ár.
Truplar viðgerðir móti ovurviðkvæmi í dag
Í dag eru tveir møguleikar at fáa viðgerð fyri ovurviðkvæmi. Tú kanst fáa eina sproytu í húðina (subkutan innsproyting), ella tú tekur eina tablett undir tunguna (sublingual immunterapi).
»Trupulleikarnir við hesum viðgerðum er, at tær eru tíðarkrevjandi og við innsproytingunum krevst, at tú ert til viðrakning hjá lækna í ein tíma eftir viðgerð. Tað eru tað ikki nógv fólk, ið hava tíð til í dag. Mínar royndir við tablettunum eru, at fólk gloyma at taka tær, tá sjúkueyðkennini ikki eru so sjónlig,« sigur Hans Jürgen Hoffmann, professari.
Harafturat hava viðgerðirnar í dag nógv fleiri hjáárin við sær, sum eitt nú skriða, hetta tí, andevni skal fleiri ferðir runt allan kroppin. Í nýggju viðgerðini brúkar tú eisini minni mongdir av andevni, tí tað verður sproytað beinleiðis í eitlarnar, har andevni verður framleitt og tað hevur við sær færri hjáárin.
Aðrir granskarar hava ikki víst á úrslit
Á allergiklinikkini á Gentofte sjúkrahúsi eru tey tó ikki heilt sannførd um nýggju viðgerðina, og granskingarleiðarin og professari í ovurviðkvæmi, Lars Kærgaard Poulsen, metir at gott hevði verið við fleiri kanningum.
»Vit hava gjørt eina rannsókn, har 25 sjúklingar hava fingið viðgerð, meðan 13 fingu placeboviðgerð. Her kundu vit ikki staðfesta nakran mun í bólkunum.«
»Hetta merkir tó ikki, at vit hava staðfest at viðgerðin ikki riggar, men vit hava staðfest, at vit ikki kunnu prógva, at viðgerðin riggar. Tí er neyðugt at gera fleiri kanningar av sama slag,« sigur Lars Kærgaard Poulsen, professari á Allergiklinikkini á Gentofte sjúkrahúsið.
Væntandi klárt næsta ár
Viðgerðin hevur verið eftirkannað í Sveis, men er framvegis ikki eftirkannað við royndarfólkum í Danmark. Hans Jürgen Hoffmann, professari, væntar tó, at tú kanst fáa viðgerðina á tínum egna sjúkrahúsið á heystið 2014.
»Tó kanst tú ikki fáa viðgerðina hjá egnum lækna, tí eitlarnir eru sera truplir at raka. Neyðugt er við serútgerð, og vit brúka ultraljóð fyri at vera vís í at raka rætta stað,« sigur Hans Jürgen Hoffmann, professari, á Aarhus Universitet.
Á Aarhus Universitet og Aarhus Universitetshospital kannar man í løtuni viðgerðina á sjey royndarfólkum, men tey hava ætlanir um eina størri kanning við 36 tilvildarliga valdum fólkum, har nøkur teirra fáa røttu viðgerðina, meðan restin fær placeboviðgerð.
Kelda: Videnskab.dk


text:
Tiltøk
Upphiting til seinnu FM-finaluna hjá kvinnunum
22.04.2016
Upphitingin við andlitsmáling o.a. til seinnu FM-finaluna millum Neistan og Kyndil, byrjar i kantinuni í Høllini á Hálsi kl. 13.15
Dysturin byrjar kl 15.00
Kvinnurnar hava brúk fyri okkum øllum viðhaldsfólki, so komið við, ung sum gomul, og minnist til at verða i onkrum bláum, so vit síggjast og ikki minst hoyrast.
Vælkomin i kantinuna í Høllini á Hálsi til tær bláu strikurnar og eina góða byrjan
Vónandi síggja vit nógv. 😊
GG: Kostnaður til finaluna er kr.100,- fyri vaksin og kr.30,- fyri børn. Neistin bjóðar tó okkara egna ungdómi ókeypis til finaluna - eittans krav er, at tit eru í bláum :)
Fyrsta FM-finalan hjá kvinnunum
20.04.2016
Kyndil-Neistin, fyrsta FM-finalan hjá kvinnunum, mikudagin kl. 18.30
Upphitingin til fyrstu FM-finaluna millum Neistan og Kyndil, byrjar i Neistarúminum kl. 16.30
Dysturin byrjar kl 18.30
Kvinnurnar hava brúk fyri okkum øllum viðhaldsfólki, so komið við, ung sum gomul, og minnist til at verða i onkrum bláum, so vit síggjast og ikki minst hoyrast.
Vælkomin i Neistarúmið til tær bláu strikurnar og eina góða byrjan
Vónandi síggja vit nógv. 😊
Seinna FM- finalan verður leygardagin kl.15.00 (tá eigur Neistin heimadyst)
Neistadagar á torginum í SMS
14.03.2016
Síggjast í SMS. Blátt er Gott.
FINALURNAR LEYGARDAGIN
13.02.2016
Leikarar, venjarar, foreldur, ja øll Neistafólk
Leygardagin fara vit í høllina á Hálsi at stuðla okkara kvinnum og monnum.
Kvinnurnar spæla ímóti VÍF kl 13.30
og
mennirnir móti H71 kl 16.00
Upphiting verður í FIMI frá kl 11.30
Vit bjóda fiskasuppu og okkurt gott til børnini - andlitsmáling er eisini á skránni.
Møtið fjølment, í góðari tíð og í bláum klæðum!
Blátt er gott
Heilsan nevndin
GG: Kostnaður til finalurnar leygardagin er 100,-kr fyri vaksin og 30,-kr fyri børn. Sunnudagin er kostnaðurin 70,-kr fyri vaksin og ókeypis fyri børn
https://www.facebook.com/events/1721676031411438/
Kyndil-Neistin, kvinnur-í dag kl.18.00. Neistin-Stíf, menn-í morgin kl.15.00
06.02.2016
Blátt er gott!
Bæði okkara kvinnur og menn hava brúk fyri, at øll Neistafólk koma niðan í høllini Í DAG KL.18.00 og Í MORGIN KL.15.00.
Tørvur er á at viðhaldsfólk hjá Neistanum heppa og stuðla alt tað tey megna, fyri at bæði kvinnur og menn kunnu koma í sjálva steypafinaluna.
Tað er brúk fyri okkum bláu vidhaldfólkum.
Væl møtt!
Neistin
Bussur koyrur inn á Skála í kvøld
04.02.2016
Í kvøld eru tað okkara menn, sum skulu í eldin til fyrsta semifinaludystin móti Stíf.
Dysturin byrjar kl.20.00, á Skála
Bussur ferð frá Neistarúminum kl.18.30
Mennirnir hava eisini brúk fyri okkum bláu vidhaldfólkum
Væl møtt!
Neistin
Hálvfinalurnar standa fyri framman
03.02.2016
Bæði miku- og hóskvøldið er Neistin partur av hálvfinaludysti í Coca Cola-kappingini
Í fjør átti Neistin umboð í bæði mans- og kvinnufinaluni í steypakappingini, og enn er møguleiki fyri, at vit kunnu endurtaka hetta.
Hjá kvinnunum eydnaðist tó ikki at tryggja sær oddasessin í bólkinum. Tað hevði givið eina á pappírinum lættari mótstøðu, men tað man nú verða minni munurin, tá alt kemur til alt.
Veruleikin er undir øllum umstøðum, at vit spæla tvær grannauppgerðir móti Kyndli, áðrenn vit vita, um vit røkka finaluplássinum.
Eingin ivi er um, at spælarar okkara tá skulu vísa meira, enn tær gjørdu móti StÍF, tá vit taptu dystin um oddasessin í okkara bólki. Men verður talan um meira ferð og meira vilja, so vita vit eisini, at vit hava nakrar kvinnur, sum eru førar fyri at basa allari mótstøðu.
Neistamenn tóku tey flestu á bóli við at vinna sín undankappingarbólk. KÍF og VÍF á útivølli kastaðu trý stig av sær, og so kundu vit vissa okkum oddasessin við trivaligum heimasigri móti Team Klaksvík.
Í hálvfinaluni bíðar StÍF, sum meira enn tey flestu ber orð fyri at vera steypalið burturav. Teir tykjast trívast best í júst intensa spenninginum, sum ein steypakapping ber við sær, men hinvegin prógvaðu okkara menn longu í fjør – og fyri sovítt eisini nú í bólkaspælinum – at hetta eisini eru umstøður, sum vit trívast í.
Í hálvfinalunum verður spælt soleiðis:
Kvinnur
3. februar kl. 20.00 Neistin-Kyndil
6. februar kl. 18.00 Kyndil-Neistin
Menn
4. februar kl. 20.00 StÍF-Neistin
7. februar kl. 15.00 Neistin-StÍF
Fløskusamling
29.01.2016
Fyri skjótt 3 vikum síðani høvdu vit fløskusamling fyri allar leikarar, sum fara til Partille Cup í summar.
100 Neistaleikarar á hondbóltskúla millum jól og nýggjár
27.12.2015
28. og 29.des skipar Neistin fyri hondbóltsdøgum fyri U10,U12 og U14.
Hettar er annað árið á rað, at skipa verður fyri hondbóltsdøgum millum jól og nýggjár. Seinasta ár eydnaðist tað sera væl og vóna vit tað sama í ár. 85 leikarar hava meldað til, og saman við venjarum og hjálparfólkum vera vit fleiri enn 100 luttakarar.
Hondbóltsdagarnir vera í Kollafirði. Umstøðurnar í Kollafirði eru sera góðar, har er bæði ítróttarhøll, fimleikarhøll, svimjihøll og skúli knýtt saman og er tað tí sera lætt at koma frá einum venjingarstaði til annað
Vit gleða okkum til hondbóltsdagarnar 2015!
Hondbóltsdagar fyri Neistaleikarar
08.12.2015
Hondbóltsdagar fyri Neistaleikarar
U10, U12 & U14 Í Kollafirði 28. & 29. Desember 2015
Aftur í ár skipar Neistin skipar fyri Hondbóltsdøgum fyri gentur og dreingir,
ið leika við U10, U12 og U14.
Neista hondbóltsdagarnir verða í Kollafirði millum jóla og nýggjárs,
í døgunum 28. og 29. desember. Vit yvirnátta í skúlanum í Kollafirði.
Kostnaður fyri hondbóltsdagarnar er 300,- kr. fyri hvønn.
Íroknað prísinum er m.a gisting 1 nátt, matur, svimjing og T-shirt.
Støddin á T-shirt verður skrásett við tilmelding
Tilmelding er gjøgnum heimasíðuna hjá Neistanum
Seinasta freist at melda til er fríggjadagin 18.desember
Strandingar á vitjan
05.12.2015
Kvinnurnar hjá okkum eru greiðir favorittar sunnudagin, meðan tað er lagt upp til heilt spennandi dyst hjá monnunum
Bæði kvinnur og menn hjá Neistanum skulu í eldin sunnudagin, og í báðum førum er tað StÍF, sum er mótstøðuliðið.
Kvinnurnar leggja fyri, og her er eingin ivi um, at okkara eru favorittar. Á Skála vunnu vit stórsigur fyrr í heyst, og meðan vit liggja ovast á stigatalvuni, hevur StÍF higartil vunnið sær fýra stig fyri átta dystir.
Hjá monnunum er StÍF hinvegin frammanfyri okkum. Strandingar hava vunnið sær níggju stig fyri sínar 10 dystir, meðan okkara hava seks stig. Á Skála gjørdist talan um tepran sigur til strandingar fyrr í heyst, men kanska Jónleif hevur funnið sær onkran nýggjan trumf móti liðnum, sum hann helst kennir best av øllum.
Dystir í dag,
22.11.2015
í Høllini á Hálsi, hjá kvinnum og monnum
Neistakvinnur taka ímóti VB og byrjar dysturin kl.14.30
Hjá monnunum er tað KÍF sum kemur á vitjan og byrjar dysturin hjá monnunum kl.16.00
Aftur í eldin í kvøld
18.11.2015
Kvinnur og menn skulu aftur í eldin í kvøld, í Høllini á Hálsi
Kvinnurnar taka ímóti Stjørnuni og byrjar dysturin kl. 18.30
Menninir taka ímóti H71 og byrjar dysturin kl.20.00
Grannauppgerð
12.11.2015
Spennandi grannauppgerð í Høllini á Hálsi í kvøld hjá kvinnum og monnum (Kyndil-Neistin)
Kvinnurnar spæla kl.18.00
Mennirnir spæla kl.19.30
Aðalfundur
29.10.2015
Hondbóltsfelagið Neistin hevur aðalfund
hósdagin 29.oktober kl.20.00, í Neistahølinum
Skrá sambart viðtøkum felagsins
Innkomið mál frá nevndini:
- Aðalnevndin verður víðka frá 5 limum til 7 limir + 2 tiltakslimir
Hava limir ynski um mál, sum verða tikin upp á aðalfundinum- og ella broytingar í viðtøkum felagsins, skulu hesi verið nevndini í hendi í seinasta lagi 6 dagar fyri aðalfundin
Atkvøðurætt hava limir, sum eru 14 ár og eldri. Fyri limir yngri enn 14 ár kunnu foreldrini møta á aðalfundi við tali- og atkvøðurætti. Øll foreldur at limum undir 18 ár hava møti- og talirætt á aðalfundum felagsins. Valbærur er hvør limur, sum er myndugur.
Nevndin
Foreldrafundir
5 & 6.10.2015
fyri ungdómsliðini hjá Neistanum
Stað: Kantinan í høllini á Hálsi
Mánadagin 5.okt. 2015 kl. 20.00
U8, U10, U12 (gentir og dreingir)
Týsdagin 6.okt. 2015 kl. 19.00
U14, U16, U17 (gentir og dreingir)
Skrá
1. Ungdómsmennarin Scott Harrington
- greiðir frá sínum leikluti í felagnum
2. Venjarnir
- greiða frá, hvat teir arbeiða við komandi kappingarár
3. Nevndin
- Neistadagar (felagstiltøk)
- Neistadraktin
- PartilleCup 4.-9. juli 2016
- Tiltøk (innsavnan av peningi)
- Limagjald
- Ymiskar uppgávur til heimadystirnar hjá Hvonn og FTZ og dystir hjá ungdóminum
- foreldraumboð
- Ymiskt
- Spurningar
Gleða okkum at síggja tykkum øll
Neistin
FTZ
11.10.2015
HVONN
10.10.2015
Grannauppgerð
26.09.2015
millum Neistin og Kyndil verður í Høllini á Hálsi í dag
Kl.14.30 spæla kvinnurnar Neistin-Kyndil
Kl.16.00 spæla mennirnir Neistin-Kyndil


text:
Nakrar fáar viðmerkingar til kjakið um fosturtøku (3/3)
Teir seinastu mánaðirnar hava vit sæð rættiliga umfatandi orðaskifti og kjak eins og víðfevnandi miðlaumrøðu um fosturtøku her í Føroyum. Tað er gott at síggja, at evnið fær almennan áhuga, tí brúk er fyri tí, ikki minst er tað gott at síggja politikarar og fjølmiðlar taka lut. Føroya Pro Vita (hereftir FPV) hevur fylgt við í nógvum av orðaskiftinum og hevur fleiri ferðir við gleði tikið lut í almennu umrøðuni (1 2). Men vit mugu eisini siga, at vit vóru rættiliga bilsin, at hvørki "Kvinna" ella "Sosialurin" bóðu um okkara luttøku, tá ið tey fóru í dýpdina við evninum í summar.
Vit skriva hetta bræv/grein (í trimum pørtum) fyri at taka nakrar vanligar pástandir og viðmerkingar, sum nokkso regluliga eru at hoyra í almenna kjakinum, til umrøðu.
3. partur
Barnið fer at doyggja?
Sjálvandi koma tær torføru søgurnar fram! Ein av teimum, sum ofta eru nevndar her í Føroyum, er søgan um, at barnið fær lívshóttandi diagnosu í móðurlívi. Tað verður sagt, at tað er miskunnarleyst og ómenniskjaligt ikki at taka hesi børn! Við allari virðing fara vit at mæla til, at fosturtøka er ikki svarið. Tað er ofta tann ringasta fosturtøkan at koma seg eftir. Fosturtøkan tekur eisini frá foreldrunum tíðina til at byggja sær dýrabar minnir um ta stuttu tíð, tey hava saman við sínum (ófødda) barni, síggja tað anda, geva tí navn, taka myndir við tí og av tí, halda um tað, vaska tí og jarða tað við virðing og hátíðarhaldi. Vit skjóta upp, at heldur enn at bjóða teimum fosturtøku, áttu vit at havt eitt hospice til nýføðingar (enskt: perinatal hospice care) (3 4 5) á landssjúkrahúsinum, har familjur kundu fingið stuðul og hjálp undir føðing og deyða hjá barni sínum. Hesin møguleiki verður givin í mongum londum og er væl umtóktur av teimum, sum hava brúk fyri tí.
WHO hagtøl!
Uppáhaldið um, at milliónir av kvinnum doyggja av fosturtøku um allan heim, er eisini sett fram sum rættvísgering fyri fríari fosturtøku. Ein kann bara spyrja, hvat tað hevur við Føroyar at gera, tá ið fosturtøka her longu er lutfalsliga løtt at fáa og eingin doyr av fosturtøku, uttan børnini í móðurlívi? Hagtøl frá altjóða heilsustovninum WHO eru fullkomiliga óviðkomandi fyri fosturtøkukjakið her, og rættvísgera heilt vist ikki, at okkara lógir vera liberaliseraðar.
Harafturat hava mangar atfinnandi røddir álvarsliga sett spurnartekin við WHO hagtølini. Fyri tað fyrsta siga tær, at WHO ger ongan mun millum fosturtøku og fosturlát, hóast tað er ein risa stórur munur: tað seinna er ein natúrligur missur, hitt fyrra er tilvitað burturbeining. (6) Vit vilja eisini seta spurnartekin við hugsanini um, at tað er samband millum høga deyðatíttleikan undir barnsburði og vantandi møguleika fyri fosturtøku. Sambært aðrar keldur eru 91% av øllum deyðsføllum undir barnsburði í fátækum londum, serliga í Afrika, og koma av vánaligari ella ongari heilsurøkt til kvinnur (7), sum eru við barn: mangul upp á læknar í kvinnusjúkum, burðarlæknar, antibiotika, sjúkrahús, reint vatn, sunnan mat og flutning. Hesar kvinnur leita ikki eftir fosturtøku. (8) Tær biðja um betri heilsurøkt til barnakonur. (9 10 11) Harafturat vísa fleiri kanningar, at í londum við strangari fosturtøkulógum doyggja lutfalsliga færri kvinnur í barnferð. (12 13) Kili kanningin (2014) (14) og Meksiko kanningin (2015) (15) eru framúrskarandi keldur. Tær vísa eisini, at útbúgving, antibiotika og reint vatn eru lívsneyðug fyri heilsuna hjá barnakonum. Enn einaferð vil FPV við gleði geva atgongd til upplýsingarnar.
Vit seta eisini spurnartekin við keldurnar til WHO hagtølini, tá tað er kent, at føðingar í fátækum londum ofta fara fram í smáttum í smáum bygdum, har eingin heilsurøkt er, eingir embætismenn, eingin flutningur og fólk ofta hvørki duga at lesa ella skriva. (16) Hvør heldur skil á hagtølum og hvussu? Vit kunnu eisini minna á, at tá ið forsprákarar stríddust fyri fríari fosturtøku í USA, komu tey við hagtølum. Seinni varð avdúkað, at hesi tøl høvdu einki grundarlag og vóru stutt sagt uppspunnin! (17)
Tað er okkara inniliga vón, at kjakið, sum longu er byrjað, fer at halda fram og at tað verður bæði sakligt og við virðing. Vit vóna eisini staðiliga, at allar síður av hesum torgreidda málinum um fosturtøku verða tiknar við, eisini tey týdningarmiklu evni, vit taka upp her. At enda vóna vit, at uttan mun til, hvør avgerð verður tikin, at tær mugu gagna øllum mammum, pápum og børnum, føddum sum óføddum. Vit hava øll uppiborið eina framtíð. Vit hava øll betur uppiborið enn fosturtøku!
Føroya Pro Vita
www.provita.fo
1. partur
2. partur


text:
Aðalfundur hjá Kvinnufelagnum í Havn verður 28. februar 2017 kl. 19.00 í Mettustovu. Skrá sambært viðtøkum felagsins. Uppskot til viðtøkubroytingar er á skrá. Nevndin mælir til at broyta § 15 í viðtøkunum soleiðis: “Heldur Kvinnufelagið uppat, verða ognir felagsins latnar til Kvinnuhúsið.” Uppskot, sum skulu á skrá, skulu verða nevndini í hendi í seinasta lagi 8…
Í kvøld kl. 19 er aðalfundur hjá Kvinnufelagnum. Aðalfundurin verður í Mettustovu. Um hann ikki er viðtøkuførur, verður eykaaðalfundur kl. 19.30. Skráin fylgir viðtøkum felagsins. Møtið fjølmentar!
Aðalfundur verður 16. mars kl. 19.00 í Mettustovu. Skrá sambært viðtøkum felagsins. Uppskot í skulu á skrá, mugu vera nevndini í hendi í seinasta lagi 8 dagar undan aðalfundinum. Um aðalfundurin ikki er viðtøkuførur verður eykaaðalfundur hildin kl. 19.30. Eykaaðalfundurin er altíð viðtøkuførur. Møtið fjølmentar Kvinnufelagið
Á aðalfundi í Mettustovu í kvøld varð nýggj nevnd vald. Bjørg Jacobsen ynskti at halda fram og varð afturvald. Tina K. Jakobsen og Rigmor Dam stillaðu upp og vórðu valdar. Báðar hava verið í nevndini í Kvinnufelagnum fyrr. Turið Holm ynskti at stilla upp aftur sum tiltakslimur, og bæði Birta Biskopstø og Annika A. Gregoriussen ynsktu…


text:
Upptøka av leysgangandi djórum
Sumbiar kommuna hevur gjørt samstarvsavtalu við løgregluna um upptøku av leysgangandi djórum í kommununi.
Frá 1. juni 2017 er galdandi:
Um leysgangandi djór eru til ampa hjá fólki, skal sigast frá á politistøðini á tlf. 35 14 48. Løgreglan setir seg síðani í samband við aktingarmannin, sum tekur djórið upp og setir tað í varðveitslu.
Fundarfrásøgn frá bygdaráðsfundinum 2. juni 2017
Fundarfrásøgn frá bygdaráðsfundinum 2. juni er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Ruddingardagur 2017
Almennur ruddingardagur í kommununi leygardagin 17. juni 2017.
Skráin til bygdarráðsfundin 2.juni 2017.
Hesi mál verða viðgjørd á bygdarráðsfundi, fríggjadagin tann, 2. juni 2017. kl. 17.00.
Sumbiar Kommuna
Bygdarráðsfundurin er útsettur.
Bygdarráðsfundurin sum skuldi verða í kvøld 22. mai 2012 kl. 18.30, er útsettur.
Lýst verður nærri, nær næsti bygdaráðsfundur verður.
Sumbiar Kommuna
Ung í arbeiði 2017
Aftur í ár kunnu ungfólk melda seg til verkætlanina »Ung í arbeiði«, sum verður í viku 27 til og við viku 30. Umsøkjarin skal vera fyltur 13 ár 1. juni og ikki 18 ár 29. juli 2017.


text:
Námsvísindadeildin
Eftirútbúgving 2018-2019
Við støði í § 6 í Ll. nr 58 frá 9.juni 2008 um Fróðskaparsetur Føroya, í Kunngerð nr 83 frá 15. juni 2012 um ískoytisútbúgving fyri fólkaskúlalærarar og námsfrøðingar, útbúnir eftir eldri lógum og í Kunngerð nr. 140 frá 13. november 2009 um útbúgving av fólkaskúlalærarum og námsfrøðingum, skipar Fróðskaparsetur Føroya/Námsvísindadeildin fyri hesum eftirútbúgvingum lestrarárið 2018-2019:
Tilmelding
Tilmelding skal vera skrivlig. Umsóknarblað til endamálið er til taks á heimasíðu setursins og skal sendast teldutøkt til lestur@setur.fo
Um skúli ella stovnur gjalda skeiðsútreiðslurnar, skal skúla-/stovnsleiðslan vátta tilmeldingina.
Í ivamálum ber til at venda sær til okkum á nád(at)setur.fo ella við at venda sær til Paulinu Poulsen, lestrarvegleiðara á Námsvísindadeildini, paulinap(at)setur.fo.
Skeiðstekning verður roknað at vera bindandi. Eru avboð, eiga tey beinanvegin at verða fráboðað. Fróðskaparsetrið skilar sær rætt til at avlýsa fráboðað skeið vegna vantandi undirtøku.
Tilmeldingarfreistin er í seinasta lagi 6. apríl 2018.
Nakrar dagar eftir tekningarfreistina fáa allir luttakarar skrivliga at vita, annaðhvørt teir eru tiknir við á skeið ella ikki. Skeiðsfráboðan verður send luttakarunum við telduposti.
Øll boð og kunning um skeiðið verða givin við telduposti.
Luttakarar fáa skeiðsprógv, tá ið skeiðið er lokið.
Kostnaður
Fyri hvørt modulið í ískoytisútbúgvingini til bachelor verður kravt eitt skeiðsgjald á kr. 7000.
Kostnaðurin fyri luttøku í linjugreinalestrinum er kr. 200 pr/ECTS.
Rokning fyri skeiðsgjald verður send luttakarunum, og kravt verður, at rokningin er goldin, áðrenn skeiðið byrjar.


text:
Orð: Malla Joensen
Lag 1: Carl P.E. Bach
Lag 2: Handel Parker
1. Guds náði, hon er undurfull
og meiri verd enn góðs og gull;
takk, at tú okkum hevur vart,
takk, at tú hevur lív várt spart!
2. Takk fyri, vit ta longu tíð
við vinum fylgdust heimi í,
takk fyri øll, sum kenna teg,
við okkum ganga lívsins veg!
3. Vit lov og tøkk nú syngja tær,
at tú so trúgvur okkum var
ígjøgnum hesi mongu ár –
um runnið hevur mangt eitt tár.
4. Takk fyri gleði, sorg, tú gav,
takk fyri djúpa náðihav,
takk fyri sólskin, toku við,
takk, at tú ert við vára lið!


text:
Vandamiklar støður
Nógvar vandamiklar støður eru í ferðsluni. Bæði í krossvegum og á støðum við ringum sýni. Lær børnini, hvussu tey sleppa undan vandamiklum støðunum.
Vandamikið í krossvegi
Vel ein krossveg, tað kann eisini vera ein T-krossvegur, við avmarkaðari ferðslu. Tit skulu hava yvirlit í allar fýra ættir. Ven við fáum børnum í senn og verið í minsta lagi tvey vaksin.
Greið børnunum frá, at tey skulu hyggja fyri sær í allar fýra ættir.
- Vís teimum hvønn veg, tey skulu hyggja
- Vís teimum, hvaðani bilar, sum sneiða, kunnu koma
- Greið frá, hvussu ymsu akførini koyra í krossvegnum
- Lat børnini fáa tíð til at kunna seg um støðurnar
- Lær børnini, at tey ikki mugu fara tvørtur um, fyrr enn eingin bilur er
Tá børnini hava roynt at hyggja fyri sær í ymsu ættirnar, kunnu tit royna at fara tvørtur um vegin saman. Haldið fram allan vegin runt í vegkrossinum, ein veg í senn, til tit eru aftur har, tit byrjaðu. Hvørja ferð tit skulu tvørtur um, mást tú greiða børnunum frá:
- Hvønn veg tey skulu hyggja
- Hvaðani akfør kunnu koma
Støð við ringum sýni
Nógva staðni er torført at síggja, um nakar kemur koyrandi. Orsøkirnar kunnu vera ymiskar:
- Vegbugar
- Trø og annar vøkstur
- Gøtuhorn
- Parkeraðir bilar
- Vegarbeiði
- Bingjur o.s.fr.
Lær børnini, at tey skulu finna støð, har sýnið er gott. Tá børnini ikki síggja bilarnar, síggja bilførararnir heldur ikki børnini. Fyri at læra børnini at skilja millum hvar er gott og hvar ikki er gott at fara tvørturum, mást tú lata børnini síggja, hvat ringt sýni er. Tá tit fara túr, kunnu tit eitt nú steðga nøkur støð, har sýnið er ringt. Bið børnini meta, um staðið er gott at fara tvørturum.
Millum parkeraðar bilar
Viðhvørt noyðast tit tvørtur um vegin. Tí skulu børnini læra, hvussu tey bera seg at. Finn et stað við parkeraðum bilum og lítlari ferðslu. Lat børnini standa við kantsteinin. Vís teimum, at tey ikki hava yvirlit yvir ferðsluna har, tey standa. Vís børnunum, hvussu tey sleppa tvørtur um vegin:
- Steðga við kantsteinin
- Gakk varliga fram til uttara kantin á bilinum
- Toygg teg varliga fram
- Hygg fleiri ferðir til báðar síður
- Gakk tvørtur um, um eingin kemur koyrandi móti tykkum
Gakk tvørtur um vegin við tveimum børnum í senn, og greið teimum samstundis frá, hvussu tey skulu bera seg at.


text:
Føroya Tele
Aðalmálini hjá Føroya Tele nú, og tá felagið varð stovnað, eru lík, men tó so ymisk. Vit knýta føroyingar saman í einfalt fjarskifti, sum skal vera tað besta og fremsta av sínum slagi í Føroyum. Vit seta altíð kundan í miðdepilin í øllum okkara virksemi, og vit menna innanhýsis førleikar til at skapa einfaldar loysnir til frama fyri kundanum.
Í meira enn 110 ár hevur Føroya Tele tænt føroyingum, og føroyska fólkið hevur verið hjartaslátturin í fyritøkuni. Men pulsurin í dag er ein heilt annar, og tað føroyska fólkið setir heilt onnur krøv í einum heimi, sum broytist dag frá degi, og kappingin er ein natúrligur partur av gerandisdegnum. Hesi krøv ger Føroya Tele sítt ítasta at røkka og menna hvønn dag.
Skal ein fyritøka sum Føroya Tele ganga á odda í føroyska framburðinum, krevur tað fyrst og fremst dugnalig, nærløgd og nøgd starvsfólk, ið duga at laga seg til ein heim í støðugari broyting. Tey siga, at tað mesta av einum ísfjalli er undir vatnskorpuni. Soleiðis er eisini við samskiftinum millum okkum menniskju. Tað krevur innlit, styrki og førleikar at fáa alt undir yvirflatuni at hanga saman, so tað omanfyri tykist greitt og sjálvsagt.


text:
Vakna rópar sambandsmaður!
Í áhaldandi royndunum at skapa øsing sendi Bárður S. Nielsen í seinastu viku eitt lesarabræv út við yvirskriftini ”Nú má Javnaðarflokkurin vakna!”
Boðskapurin er ein vavgreytur av mótvilja og sjálvfylgjum, og tað er torført at fáa eyga á, hvat Bárður S. Nielsen vil við hesum lesarabrævi - annað enn at skapa øsing og klandur á heimliga pallinum um arbeiðið við stjórnarskipanini.
Bárður S. Nielsen leggur fólk undir at skapa øsing, bæði í ríkinum og á altjóða pallinum. Men eingin roynir sum hann sjálvur at skapa øsing og at ræða fólk, nú stjórnarskipanin aftur er á skrá, og nú samgongan við løgmanni á odda megnar at loysa eitt stórmál fyri og annað eftir.
Støðug mjarran
Í lesarabrævinum førir sambandsformaðurin fram, at ’elitan’ í samgonguni hevur sum høvuðsætlan at skapa konfrontatión í ríkinum, og at sokallaða ’stjórnarskipanin’ skal til fólkaatkvøðu, sum er fyrsta stigið til at taka Føroyar úr ríkinum. Kryptiskar og ógreiðar orðingar, og ringt er at fáa eyga á, hvør veruligi trupulleikin er. Annað enn, at Bárður S. Nielsen sum ikki eina ferð tekur frástøðu frá øllum politiskum virksemi, ið ikki slær fast við sjeytumma seymi, at vit antin standa í stað ella flyta okkum aftureftir.
Uppgevandi og uttan íhald mjarrar Bárður S. Nielsen um líkt og ólíkt. Fyri tíðina er tað so arbeiðið við stjórnarskipanini, sum fær sambandstoyggið, og í hesum føri er Bárður S. Nielsen katólskari enn pávin. Tí Lars Løkke Rasmussen hevur alment gjørt greitt, at eingir trupulleikar eru við at góðtaka orðingarnar í uppskotinum til stjórnarskipan, sum hevur verið til hoyringar, og sum í løtuni er til viðgerðar í §25-nevnd í løgtinginum.
Einki er at ræðast
Hvat vil sambandshøvdingin so? Well, hann var ímóti borgararættindum fyri samkynd. Hann var ímóti eini nýskipan í fiskivinnuni. Hann er ímóti eini loysn á pensjónsøkinum. Og nú stendur hansara frumræðsla, fyri at tað allarminsta pettið skal henda á politiska pallinum, so aftur í ljósum loga.
Men her er einki at ræðast, heldur ikki fyri ein sambandsmann. Talan er um eina stjórnarskipan, eitt skjal, sum staðfestir samleika, vald og onnur grundleggjandi viðurskifti.
Fólkaatkvøðan gevur fólki møguleika at taka støðu til nakrar grundleggjandi demokratiskar grundreglur, sum vit ikki áður hava tikið støðu til.
Standa saman
Bárður á Steig Nielsen kemur við eini áheitan um, at vit skulu standa saman um tey góðu viðurskiftini, vit hava. Kundi ikki verið meira samd, og royndir okkara vísa eisini, at tað ber til at samstarva og vera saman í friði, hóast grundleggjandi ósemjur. Fari tí at senda hesa stórbæru áheitan aftur til Bárð S. Nielsen, tí tað hevði klætt honum at víst í verki, at eisini hann hevur ein vilja til politiskar loysnir.
Kristianna Winther Poulsen,
tingkvinna fyri Javnaðarflokkin
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Marius Ziska á Summar Festival
Dugnaligi sangskrivarin verður við á ársins Summar Festivali
Hans Marius Ziska hevur, síðani hann ungur tannáringur, verið virkin íføroyskum tónleiki. Hann hevur spælt lívligan rock, hann hevur framført vakrar, stillar sangir, og í øllum meldrinum av tónleikasjangrum hevur hann altíð hildið fast um tann góða sangin.
Marius Ziska telist millum teir dugnaligastu sangskrivararnar í landinum, og serliga seinnu árini hevur hann flutt seg nógv og hevur skrivað framúr góðar sangir – bæði á føroysku máli og enskum máli.
Við einum sterkum bólki afturat sær hevur Marius Ziska veruligt flog og innihald í sínum framførslum, og hann kann verða rúnarbindandi á palli.
Marius Ziska er stutt og greitt føroyskur tónleikur á hægsta altjóða stigi, og í august spælir Marius Ziska á Summar Festivalinum í Klaksvík.


text:
Aluminium
Aluminium (symbol Al) er tað metalið, mest er av í jarðarskorpuni, t.d. er tað í leiri. [1] Kortini eru ikki meira enn 200 ár síðan, farið varð at útvinna og nýta tað. Danski evna- og alisfrøðingurin Hans Christian Ørsted (1777-1851) fann og gjørdi aluminium í 1824.[2] Í fyrstuni var aluminium ógvuliga dýrt, og tað varð hildið at vera fínari enn bæði silvur og gull. Aluminium er lætt, ljósagrátt metal. Tað verður nógv brúkt nú á døgum. Vit brúka tað t.d. til grýtur og pannur, til húsatekjur, til íløt at hava øl og sodavatn í og til alufilm, sum vit pakka mat í. Aluminium hevur nakrar frálíkar eginleikar, sum hava gjørt tað mest nýtta metalið í okkara tíð. Tað er sera lætt, tað rustar ikki og tað er lætt at arbeiða við. Aluminium er eisini góður elleiðari, tað vigar lítið or tærist ikki lættliga. Tað verður nýtt til orkuflutning, í bilum, í bygningsídnaðinum og brúkaravørum annars, til dømis í grýtum og vaskimaskinum. [3] Týdningarmesti aluminiumsmálmurin er eitt leirslag, sum eitur bauxit. Tað hevur fingið navnið av franska býnum Les Baux, har tað fyrst varð funnið. Nú kemur helmingurin av bauxittinum úr Kina og Avstralia. [4] Fyrr varð aluminium nógv brúkt í flogídnaðinum at gera flogfør úr, men nú brúka tey heldur titan, tí tað er eisini lætt, og so er tað nógv sterkari enn aluminium. Titan verður brúkt til fylgisveinar, rakettir og rúmdarfør.
Útvinningin er í tveimum umførum. Fyrst verður málmurin knústur, síðan verður hann vaskaður og viðgjørdur evnafrøðiliga til at fáa ilsku burtur. Tað, sum eftir er, er alumina, sum er aluminium og oxygen. Undir hesi tilgongdini minkar vektin við einum helmingi. Tí verður hetta gjørt, har ráevnið verður útvunnið. Aluminiumið og oxygenið verða sundurskild við elektrolýsu. Tá verður streymur sendur gjøgnum ein tanga við bræddum alumina. Aluminiumið verður tá drigið at negativa pólinum og oxygenið at tí positiva. Til hetta nýtist nógvur streymur, og tí eru hesi aluminiumsvirki vanliga løgd, har bílig vatnorka er at fáa, eitt nú í Noregi og í Íslandi. Aluminium bráðnar við 660,3 ºC.


text:
Sambżliš ķ Smęrugųtu er partur av eind 5 ķ Trivnašardeplinum.
Samband fęst viš eindarleišsluna her
Sambżliš heldur til ķ Smęrugųtu ķ Tórshavn. Į sambżlinum bśgva 4 borgarar viš menningartarni. Nakrir av teimum hava eisini sįlarligar trupulleikar. Borgararnir hava hvųr sķna ķbśš. Harumframt hava teir atgongd til felags kųk, stovu og vaskirśm.
Ķ arbeišinum į sambżlinum veršur dentur lagdur į, at borgararnir fįa mųguleika at mennast, tį taš snżr seg um at siga sķna hugsan, koma viš ynskjum og at samskifta hvųr viš annan. Somuleišis veršur dentur lagdur į, at teir hava įvirkan į og įbyrgd av egnum višurskiftum ķ gerandisdegnum. Borgararnir eru eftir fųrimuni viš ķ hśsliga arbeišinum at gera mat, vaska klęši, gera reint og keypa inn.
Gerandisdagar eru borgararnir til arbeišis ella į virknis- ella verkstašstilboši.
Ķ frķtķšini taka borgararnir lut ķ ymiskum virksemi ķ fųroyska samfelagnum sum t.d. ķ frķtķšarklubba, ķ kvųldskśla, ymiskum ķtrótti, į bingo og į mųti.
Ongin nįttarvakt er į sambżlinum.
Sambżliš ķ Smęrugųtu
Smęrugųta 29
100 Tórshavn.
Tlf. 297429/321068
Dagført tann 14-12-2017


text:
Fyri stuttum reikaði eg á alnetinum og fann fram til, at tað er okkurt, sum á enskum eitur animated poetry. Nógvar stuttar teknimyndayrkingar liggja á netinum. Summir filmar eru ikki serliga góðir. Sjálvandi er tað so, at um yrkingin ikki er góð, ber illa til at gera eina góða teknimyndayrking. Er yrkingin góð, harafturímóti, so […]
Í dag fyllir ein av hollastu stuðlum Vencils, Hanus Kamban, rithøvundur, týðari og skald, sjeyti. Síðan farið varð undir útgávuna av Vencli á heysti 2006, hevur Hanus Kamban sent okkum stuttsøgur, yrkingar og týðingar til einar hundrað síður samanlagt, svarandi til eitt heilt nummar av Vencli. Tøkk fái hann fyri tað. Hanus er ein rithøvundur, […]
Í dag var konsert við Tórshavnar kamarkóri í Gøtu kirkju. Konsertirnar hjá Tórshavnar kamarkóri eru altíð verdar at lurta eftir. Bernhardur Wilkinson dugir ótrúliga væl at fáa óskúlað fólk (ikki at blanda við óroynd fólk) at syngja, sum vóru tey skúlað. Hann hevði sum onki fingið ein motor við einum sylindara at ljóða sum ein […]
grindalokkari grindarokkari grindarappari grindastappari grindahappari grindasjabbari grindavassari grindapassari grindadjazzari grindahoppari grindaavhoppari grindastoypari grindalærari grindaløgmaður grindaprestur grindajólamaður grindaropari grindarópari grindalakkari grindaklappari grindatakkari grindahakkari grindatrallari grindasjúka grindalúka grindastúka grindasilvur grindahøggari grindalygnari grindakvalari grindagongufelagið grindamerkjagrunnurin grindamál grindarenning grindabøra grindaboðskapur OMR